CELEX: 32000F0413
Language: el
Date: 2000-04-13 00:00:00
Title: Δράση της Ευρωπαϊκής Ένωσης σχετικά με κοινή δράση για τη Ρώσικη Ομοσπονδία όσον αφορά την καταπολέμηση του οργανομένου εγκλήματος

Avis juridique important

|

32000F0413

Δράση της Ευρωπαϊκής Ένωσης σχετικά με κοινή δράση για τη Ρώσικη Ομοσπονδία όσον αφορά την καταπολέμηση του οργανομένου εγκλήματος  

Επίσημη Εφημερίδα αριθ. C 106 της 13/04/2000 σ. 0005 - 0012

Δράση της Ευρωπαϊκής Ένωσης σχετικά με κοινή δράση για τη Ρώσικη Ομοσπονδία όσον αφορά την καταπολέμηση του οργανομένου εγκλήματος(2000/C 106/02)Το Συμβούλιο της Ευρωπαϊκής Ένωσης,ΣΥΜΦΩΝΑ με την κοινή στρατηγική της Ευρωπαϊκής Ένωσης για τη Ρωσία, η οποία επικυρώθηκε από το Ευρωπαϊκό Συμβούλιο της Κολωνίας τον Ιούνιο του 1999,ΛΑΜΒΑΝΟΝΤΑΣ ΥΠΟΨΗ τη μεσοπρόθεσμη στρατηγική για ανάπτυξη των σχέσεων μεταξύ της Ρωσικής Ομοσπονδίας και της Ευρωπαϊκής Ένωσης (2000-2010), την οποία υιοθέτησε η Ρωσική Ομοσπονδία,ΛΑΜΒΑΝΟΝΤΑΣ ΥΠΟΨΗ το σχέδιο δράσης της Ένωσης για το οργανωμένο έγκλημα, το οποίο επικυρώθηκε από το Ευρωπαϊκό Συμβούλιο του Άμστερνταμ τον Ιούνιο του 1997, και ειδικότερα τη σύσταση αριθ. 4,ΛΑΜΒΑΝΟΝΤΑΣ ΥΠΟΨΗ τη στρατηγική της Ευρωπαϊκής Ένωσης για τα ναρκωτικά (2000-2004), που υιοθέτησε το Ευρωπαϊκό Συμβούλιο τον Δεκέμβριο του 1999,ΛΑΜΒΑΝΟΝΤΑΣ ΠΕΡΑΙΤΕΡΩ ΥΠΟΨΗ το γεγονός ότι η συμφωνία εταιρικών σχέσεων και συνεργασίας μεταξύ των Ευρωπαϊκών Κοινοτήτων και των κρατών μελών τους και της Ρωσικής Ομοσπονδίας άρχισε να ισχύει την 1η Δεκεμβρίου 1997,ΕΧΟΝΤΑΣ ΚΑΤΑ ΝΟΥΝ το ειδικό ομοσπονδιακό πρόγραμμα για την εντατικότερη καταπολέμηση του εγκλήματος 1999-2000 που εγκρίθηκε από την κυβέρνηση της Ρωσικής Ομοσπονδίας στις 10 Μαρτίου 1999, και ειδικότερα τις πλευρές αυτού του προγράμματος που αφορούν το οργανωμένο έγκλημα,ΥΠΟΓΡΑΜΜΙΖΟΝΤΑΣ την προσήλωση της Ένωσης στη δημοκρατία, τα ανθρώπινα δικαιώματα και στο κράτος δικαίου και έχοντας επίγνωση του γεγονότος ότι το οργανωμένο έγκλημα συνιστά σοβαρή απειλή για τις αξίες αυτές, επειδή εισβάλλει, μολύνει και διαφθείρει τη διάρθρωση των κυβερνήσεων, των νόμιμων εμπορικών και χρηματοπιστωτικών επιχειρήσεων και της κοινωνίας σε όλα τα επίπεδά της,ΛΑΜΒΑΝΟΝΤΑΣ ΥΠΟΨΗ τις απαιτήσεις της ευρωπαϊκής σύμβασης για την προάσπιση των δικαιωμάτων του ανθρώπου και των θεμελιωδών ελευθεριών του 1950 και άλλων διεθνών πράξεων περί ανθρωπίνων δικαιωμάτων,ΑΠΟΦΑΣΙΣΜΕΝΗ να καταπολεμήσει το οργανωμένο έγκλημα και να βελτιώσει τη διεθνή συνεργασία με τη Ρωσική Ομοσπονδία προκειμένου να αντιμετωπίσει αυτό το φαινόμενο, τηρώντας, παράλληλα, πλήρως τα ανθρώπινα δικαιώματα και διεθνείς συμβάσεις σχετικά με την προστασία των δικαιωμάτων αυτών,ΛΑΜΒΑΝΟΝΤΑΣ ΥΠΟΨΗ τις συζητήσεις σχετικά με το οργανωμένο έγκλημα οι οποίες πραγματοποιήθηκαν στις συνεδριάσεις των αξιωματικών συνδέσμων των κρατών μελών που έχουν έδρα τη Ρωσία,ΑΦΟΥ ΜΕΛΕΤΗΣΑΝ τα αποτελέσματα των σεμιναρίων σχετικά με τη συνεργασία ΕΕ-Ρωσίας στους τομείς της μετανάστευσης και της δικαστικής συνεργασίας, που πραγματοποιήθηκαν στην Lappeenranta τον Ιούλιο του 1999,ΑΝΑΓΝΩΡΙΖΟΝΤΑΣ τις εργασίες για το οργανωμένο έγκλημα τις οποίες έχει ήδη αναλάβει η σχετική επιτροπή που έχει συσταθεί βάσει της συμφωνίας εταιρικών σχέσεων και συνεργασίας ΕΕ-Ρωσίας,ΛΑΜΒΑΝΟΝΤΑΣ ΥΠΟΨΗ τα συμπεράσματα της διάσκεψης μεταξύ της Ευρωπαϊκής Ένωσης και της Ρωσίας για το οργανωμένο έγκλημα, που πραγματοποιήθηκε στις 15 και 16 Δεκεμβρίου 1999 στο Ελσίνκι,ΥΠΕΝΘΥΜΙΖΟΝΤΑΣ τη συζήτηση για το οργανωμένο έγκλημα στη διάσκεψη κορυφής ΕΕ-Ρωσίας, που πραγματοποιήθηκε στο Ελσίνκι στις 22 Οκτωβρίου 1999,ΑΝΑΓΝΩΡΙΖΟΝΤΑΣ ότι σημαντικές εργασίες σχετικά με το οργανωμένο έγκλημα διεξάγονται αυτή τη στιγμή σε άλλα διεθνή πλαίσια, μεταξύ των οποίων τα Ηνωμένα Έθνη, το Συμβούλιο της Ευρώπης και η ομάδα ειδικών καθηκόντων της Βαλτικής σχετικά με το οργανωμένο έγκλημα,ΣΗΜΕΙΩΝΟΝΤΑΣ τα συμπεράσματα της υπουργικής διάσκεψης της Ομάδας G.8 για την καταπολέμηση του διεθνούς οργανωμένου εγκλήματος, που πραγματοποιήθηκε στη Μόσχα τον Οκτώβριο του 1999,ΥΙΟΘΕΤΕΙ το παρόν σχέδιο δράσης σχετικά με την κοινή δράση με τη Ρωσική Ομοσπονδία για την καταπολέμηση του οργανωμένου εγκλήματος.Α. ΓΕΝΙΚΟ ΠΛΑΙΣΙΟI. Εισαγωγή και προέλευση του σχεδίουΓια να ενισχυθεί η εταιρική σχέση μεταξύ της Ευρωπαϊκής Ένωσης και της Ρωσικής Ομοσπονδίας, το Ευρωπαϊκό Συμβούλιο, κατά τη σύνοδό του στην Κολωνία τον Ιούνιο του 1999, τόνισε τη δέσμευσή του να θέσει τα θεμέλια σταθερής και αποτελεσματικής συνεργασίας με τη Ρωσική Ομοσπονδία στον τομέα της δικαιοσύνης και των εσωτερικών υποθέσεων. Υπ' αυτό το πρίσμα αναγνώρισε την ανάγκη θέσπισης σχεδίου δράσης που θα έχει ως κέντρο βάρους την ανάπτυξη κοινής δράσης με τη Ρωσική Ομοσπονδία για την καταπολέμηση του οργανωμένου εγκλήματος.Στην παράγραφο 59 των συμπερασμάτων του Ευρωπαϊκού Συμβουλίου του Tampere στις 15 και 16 Οκτωβρίου 1999 υπογραμμίζεται το γεγονός ότι όλες οι αρμοδιότητες και τα μέσα, ιδίως δε στον τομέα των εξωτερικών σχέσεων, πρέπει να χρησιμοποιούνται με ολοκληρωμένο τρόπο και με συνέπεια για την οικοδόμηση ενός χώρου ελευθερίας, ασφάλειας και δικαιοσύνης διαμέσου της Ένωσης.Εκτός αυτού, στο σχέδιο δράσης της Ευρωπαϊκής Ένωσης για την καταπολέμηση του οργανωμένου εγκλήματος, το οποίο εγκρίθηκε στο Συμβούλιο του Άμστερνταμ τον Ιούνιο του 1997, αναγνωρίστηκε ότι επιβάλλεται η ανάπτυξη σχέσεων και στενότερης συνεργασίας με τη Ρωσική Ομοσπονδία. Αυτό επιβεβαιώθηκε στη σύσταση αριθ. 4, στην οποία καλούνται το Συμβούλιο και η Επιτροπή να επεξεργασθούν συγκεκριμένες προτάσεις για τη βελτίωση της συνεργασίας, παραδείγματος χάρη σε συνεργασία με την Ευρωπόλ. Επιπλέον, στη συμφωνία εταιρικής σχέσης και συνεργασίας (ΣΕΣΣ) μεταξύ των Ευρωπαϊκών Κοινοτήτων και των κρατών μελών τους και της Ρωσικής Ομοσπονδίας γίνεται αναφορά στη συνεργασία μεταξύ των μερών για την πρόληψη παράνομων δραστηριοτήτων, συμπεριλαμβανομένης της νομιμοποίησης εσόδων και της παράνομης διακίνησης ναρκωτικών.Η σημασία της ανάπτυξης μεγαλύτερης και αποτελεσματικότερης συνεργασίας μεταξύ της Ευρωπαϊκής Ένωσης και της Ρωσικής Ομοσπονδίας έχει επισημανθεί και σε πολυάριθμες διεθνείς συναντήσεις στις οποίες συμμετέχουν εκπρόσωποι αρχών επιβολής του νόμου, καθώς και άλλα άτομα με ενεργό συμμετοχή στον τομέα του οργανωμένου εγκλήματος. Αντίστοιχα συμπεράσματα προκύπτουν από εργασίες άλλων διεθνών και περιφερειακών φορέων, συμπεριλαμβανομένων της Ομάδας G.8, του Συμβουλίου της Ευρώπης και της ειδικής ομάδας της Βαλτικής για το οργανωμένο έγκλημα.Η Ρωσική Ομοσπονδία έχει υιοθετήσει μεσοπρόθεσμη στρατηγική για την ανάπτυξη των σχέσεών της με την Ευρωπαϊκή Ένωση για την περίοδο 2000-2010. Ένα από τα στοιχεία της στρατηγικής αυτής αφορά τη συνεργασία στον τομέα της επιβολής του νόμου και αναφέρεται συγκεκριμένα στην καθιέρωση λειτουργικής συνεργασίας με όργανα της Ευρωπαϊκής Ένωσης για την καταπολέμηση του διασυνοριακού οργανωμένου εγκλήματος, συμπεριλαμβανομένου του ξεπλύματος χρημάτων και της παράνομης διακίνησης ναρκωτικών.II. Βάση για το σχέδιοΤο εν λόγω σχέδιο δράσης υλοποιεί, εν μέρει, την κοινή στρατηγική της Ευρωπαϊκής Ένωσης για τη Ρωσία, η οποία εγκρίθηκε από το Ευρωπαϊκό Συμβούλιο της Κολωνίας. Η κοινή στρατηγική επιβεβαίωσε ότι η Ρωσική Ομοσπονδία και η Ένωση έχουν κοινό συμφέρον να ενισχύσουν τη συνεργασία τους στην καταπολέμηση κοινών μαστίγων, συμπεριλαμβανομένου του οργανωμένου εγκλήματος. Στο πλαίσιο αυτό η Ένωση δήλωσε ότι σκοπεύει να προβεί στην ενίσχυση της συνεργασίας με τη δημιουργία των απαραίτητων εργαλείων και μορφών συνεργασίας μεταξύ των αρμοδίων φορέων και με την ανταλλαγή εμπειρογνωμόνων. Εκτός αυτού, η Ένωση δήλωσε ότι θέτει πρόθυμα τη σχετική πείρα της στη διάθεση της Ρωσίας, ιδίως όσον αφορά την ανάπτυξη νομοθεσίας και κατάλληλων θεσμικών οργάνων. Στην κοινή στρατηγική αναφερόταν επίσης ότι πρέπει να θεσπιστεί πρόγραμμα με άξονα την κοινή δράση με τη Ρωσική Ομοσπονδία για την καταπολέμηση του οργανωμένου εγκλήματος, συμπεριλαμβανομένης της δράσης κατά της δωροδοκίας, της νομιμοποίησης εσόδων από παράνομες δραστηριότητες, της διακίνησης ναρκωτικών, της εμπορίας ανθρώπων και της παράνομης μετανάστευσης. Επίσης, δόθηκε ένας μη περιοριστικός κατάλογος συγκεκριμένων θεμάτων που πρέπει να καλύπτονται από το σχέδιο.III. Γενικές αρχέςΌπως προβλεπόταν στην κοινή στρατηγική, το παρόν σχέδιο δράσης προορίζεται να στηρίζει τη στενή συνεργασία μεταξύ της Ευρωπαϊκής Ένωσης και των κρατών μελών της και της Ρωσικής Ομοσπονδίας στον αγώνα κατά του οργανωμένου εγκλήματος. Πρόκειται για διαδικασία στην οποία θα πρέπει να εξεταστούν οι σχετικές δραστηριότητες, ιδίως δε η δικαστική συνεργασία και η συνεργασία σε θέματα επιβολής του νόμου με σκοπό να εξασφαλιστεί η καταπολέμηση του οργανωμένου εγκλήματος στο ευρύτερο δυνατό επίπεδο. Θα πρέπει επίσης να δοθεί ιδιαίτερη σημασία στο γεγονός ότι στη μάχη αυτή σημαντικό ρόλο μπορεί να παίζει η πρόληψη, περιορίζοντας τις περιστάσεις στις οποίες μπορεί να λειτουργήσει το φαινόμενο του οργανωμένου εγκλήματος.Επιπλέον, θα πρέπει να ληφθούν υπόψη συναφείς δραστηριότητες που έχουν ήδη αναληφθεί κατ' ιδίαν από διάφορα κράτη μέλη ή σε άλλα διεθνή φόρα καθώς και η ενδεχόμενη ανάγκη συντονισμού των δραστηριοτήτων αυτών. Όπως αναφέρεται στην κοινή δράση, οι δράσεις, τα προγράμματα, τα μέσα και οι πολιτικές που υπάρχουν ήδη πρέπει να επανεξεταστούν προκειμένου να εξασφαλιστεί η συνέπειά τους προς τη στρατηγική και προκειμένου να γίνουν οι απαραίτητες προσαρμογές.Το οργανωμένο έγκλημα επηρεάζει όλο και περισσότερο τις νόμιμες επιχειρηματικές και εμπορικές δραστηριότητες μεταξύ των κρατών μελών και της Ρωσικής Ομοσπονδίας. Πιο συγκεκριμένα, χρησιμοποιεί το θεμιτό εμπορικό περιβάλλον για να συγκαλύψει τις δραστηριότητές του, παραδείγματος χάρη με τη χρησιμοποίηση νόμιμα καταχωρημένων εταιρειών. Άλλο μέσο που χρησιμοποιεί για τις δραστηριότητές του είναι η διπλή τιμολόγηση η οποία συνεπάγεται σοβαρές ζημίες για τη Ρωσική Ομοσπονδία και συγχρόνως δημιουργεί τις συνθήκες για τη διείσδυση του οργανωμένου εγκλήματος σε νόμιμες επιχειρήσεις τόσο εντός της Ένωσης όσο και στη Ρωσική Ομοσπονδία. Οι ομάδες οργανωμένου εγκλήματος στα κράτη μέλη της Ένωσης και στη Ρωσική Ομοσπονδία συνεργάζονται σε σημαντικό βαθμό σε όλους τους τομείς εγκληματικής δραστηριότητας, ιδίως δε όσον αφορά την εμπορία ανθρώπων, τη διακίνηση ναρκωτικών, το εμπόριο όπλων και κλεμμένων περιουσιακών στοιχείων, τη νομιμοποίηση εσόδων, τη δωροδοκία, το έγκλημα που συνδέεται με την υψηλή τεχνολογία, το οικονομικό έγκλημα και την παράνομη μετανάστευση. Το παρόν σχέδιο δράσης ισχύει ιδίως γι' αυτές τις μορφές εγκληματικής δραστηριότητας.Β. ΤΟΜΕΙΣ ΣΥΝΕΡΓΑΣΙΑΣI. Δικαστική συνεργασίαi) Παροχή δικαστικής συνεργασίαςΗ βελτίωση της διεθνούς δικαστικής συνεργασίας αποτελεί προτεραιότητα του σχεδίου αυτού καθώς και βασική προϋπόθεση για την επιτυχία του. Θα πρέπει να καταβληθεί κάθε προσπάθεια για να εξασφαλιστεί ότι υπάρχει το κατάλληλο νομοθετικό πλαίσιο για τη συνεργασία αυτή. Αυτό θα απαιτήσει:α) τη θέσπιση των προσηκόντων νομοθετικών και άλλων μέτρων για την ανάπτυξη ρυθμίσεων δυνάμει των οποίων μπορεί να παρέχεται δικαστική συνεργασία σε άλλα κράτη καθώς και να λαμβάνεται από αυτά·β) την επικύρωση και πλήρη εφαρμογή των διεθνών πράξεων στις οποίες κράτη είναι συμβαλλόμενα μέρη και οι οποίες έχουν ιδιαίτερη σημασία στην καταπολέμηση του οργανωμένου εγκλήματος. Στις πράξεις αυτές συγκαταλέγονται:- η ευρωπαϊκή σύμβαση περί έκδοσης του 1957(1) και τα πρόσθετα πρωτόκολλά της του 1975 και του 1978,- η ευρωπαϊκή σύμβαση περί αμοιβαίας δικαστικής συνδρομής σε ποινικές υποθέσεις του 1959 και το πρόσθετο πρωτόκολλό της του 1978,- η σύμβαση σχετικά με την νομιμοποίηση εσόδων από παράνομες δραστηριότητες, τον εντοπισμό, την κατάσχεση και τη δήμευση των προϊόντων του εγκλήματος, Στρασβούργο 1990,- η συμφωνία περί παράνομης διακίνησης μέσω θαλάσσης, που εφαρμόζει το άρθρο 17 της σύμβασης των Ηνωμένων Εθνών για την παράνομη διακίνηση ναρκωτικών φαρμάκων και ψυχοτρόπων ουσιών, Στρασβούργο 1995,- η σύμβαση των Ηνωμένων Εθνών για την παράνομη διακίνηση ναρκωτικών φαρμάκων και ψυχοτρόπων ουσιών, 1988,- η ευρωπαϊκή σύμβαση για την καταστολή της τρομοκρατίας, 1977 (υπεγράφη από τη Ρωσική Ομοσπονδία στις 7 Μαΐου 1999),- η σύμβαση του Συμβουλίου της Ευρώπης στον τομέα του ποινικού δικαίου σχετικά με τη δωροδοκία, 1999 (υπεγράφη από τη Ρωσική Ομοσπονδία στις 27 Ιανουαρίου 1999),- η σύμβαση του Συμβουλίου της Ευρώπης στον τομέα του αστικού δικαίου σχετικά με τη δωροδοκία, 1999,- η σύμβαση του Συμβουλίου της Ευρώπης για την προστασία του ατόμου από την αυτοματοποιημένη επεξεργασία πληροφοριών προσωπικού χαρακτήρα, 1981.Ορισμένες άλλες συμβάσεις ενδέχεται να άπτονται και αυτές της καταπολέμησης του οργανωμένου εγκλήματος. Μεταξύ των συμβάσεων αυτών συγκαταλέγεται η σύμβαση για την καταστολή της παραχαράξεως και κιβδηλίας, (Γενεύη 1929), καθώς και η σύμβαση του Συμβουλίου της Ευρώπης για την προστασία του περιβάλλοντος διά του ποινικού δικαίου (Στρασβούργο 1998).Η Ρωσική Ομοσπονδία θα πρέπει να ενθαρρυνθεί να προσχωρήσει σε καθεμία από τις πράξεις, δίνοντας ιδιαίτερη προτεραιότητα στις συμβάσεις που αφορούν την έκδοση, την αμοιβαία συνδρομή σε ποινικές υποθέσεις, τη νομιμοποίηση εσόδων και τη δωροδοκία. Θα πρέπει επίσης να βοηθηθούν οι αρχές της Ρωσικής Ομοσπονδίας ούτως ώστε να είναι σε θέση να συνεργαστούν με άλλες χώρες σύμφωνα με διεθνώς αναγνωρισμένα πρότυπα όπως αυτά που προβλέπονται στις 40 συστάσεις της ειδικής ομάδας χρηματοοικονομικής δράσης·γ) την επικύρωση και πλήρη εφαρμογή διαφόρων διεθνών πράξεων για την προστασία των ανθρωπίνων δικαιωμάτων.ii) Πλαίσιο δικαστικής συνεργασίαςΓια να γίνει αποτελεσματικότερη η δικαστική συνεργασία της Ρωσικής Ομοσπονδίας στον τομέα του οργανωμένου εγκλήματος, η Ευρωπαϊκή Ένωση θα εργασθεί με την Ομοσπονδία για να ενθαρρύνει προσπάθειες προκειμένου:α) να μπορέσει να δοθεί ιδιαίτερη προσοχή από τις αρχές της Ρωσικής Ομοσπονδίας σε θέματα προτεραιότητας. Τα θέματα αυτά θα μπορούσαν να προσδιορισθούν από κοινού από τη Ρωσική Ομοσπονδία και από την Ευρωπαϊκή Ένωση, για παράδειγμα με βάση την ετήσια έκθεση της Ευρωπαϊκής Ένωσης για την κατάσταση στον τομέα του οργανωμένου εγκλήματος, και θα πρέπει να επανεξετάζονται σε ετήσια βάση. Ως παραδείγματα πιθανών τομέων προτεραιότητας αναφέρουμε τα οικονομικά εγκλήματα, όπως η νομιμοποίηση εσόδων από παράνομες δραστηριότητες, η εμπορία ανθρώπων για σεξουαλική εκμετάλλευση και άλλους σκοπούς, ναρκωτικών, όπλων και εκρηκτικών υλών, κλεμμένων περιουσιακών στοιχείων (συμπεριλαμβανομένων κλεμμένων οχημάτων και έργων τέχνης), η δωροδοκία, η παραχάραξη, η παράνομη μετανάστευση, το έγκλημα που συνδέεται με την υψηλή τεχνολογία, όπως στον τομέα των ηλεκτρονικών υπολογιστών, και το σοβαρό περιβαλλοντικό έγκλημα·β) να καθοριστούν και να καθιερωθούν για σκοπούς δικαστικής συνεργασίας κεντρικά σημεία επαφής της Ρωσικής Ομοσπονδίας·γ) να δημιουργηθούν διασυνδέσεις των αρχών δικαστικής συνεργασίας της Ρωσικής Ομοσπονδίας με τους ομολόγους τους στα κράτη μέλη και, εφόσον χρειάζεται, με το ευρωπαϊκό δικαστικό δίκτυο.Η Ευρωπαϊκή Ένωση θα βοηθήσει τη Ρωσική Ομοσπονδία:δ) να αναπτύξει διαδικασίες σύμφωνες προς την ορθή πρακτική στη διεθνή δικαστική συνεργασία·ε) να διοργανώνει τακτικές συνεδριάσεις και σεμινάρια για την ανάπτυξη ορθής πρακτικής στη δικαστική συνεργασία·στ) να εκπαιδεύσει τα άτομα που εργάζονται στον τομέα της δικαστικής συνεργασίας, π.χ. με ανταλλαγές προσωπικού·ζ) να συνεργαστεί με τα κράτη μέλη για την παραγωγή εγχειριδίου δικαστικής συνεργασίας μεταξύ των κρατών μελών και της Ρωσικής Ομοσπονδίας και δήλωσης ορθής πρακτικής όσον αφορά τη συνεργασία αυτή·η) να καταβάλει προσπάθειες από κοινού με υπεράκτια κέντρα τρίτων χωρών προκειμένου να εξασφαλιστεί η αποτελεσματική και διαφανής συνεργασία στον τομέα της αμοιβαίας δικαστικής συνδρομής, βάσει των σχετικών συστάσεων στις οποίες προέβη η ομάδα διεθνούς χρηματοοικονομικής δράσης.II. Συνεργασία μεταξύ των αρχών επιβολής του νόμουi) Πλαίσιο συνεργασίαςΓια να βελτιωθεί η εκπαίδευση των υπαλλήλων των αρχών επιβολής του νόμου και η συνολική λειτουργία της επιβολής του νόμου, θα ληφθούν μέτρα από την Ένωση για την προώθηση της επεξεργασίας με τη συνεργασία των ρωσικών αρχών ρυθμίσεων δυνάμει των οποίων:α) θα μπορέσει να δοθεί ιδιαίτερη προσοχή από τις αρχές επιβολής του νόμου της Ρωσικής Ομοσπονδίας σε θέματα προτεραιότητας. Τα θέματα αυτά θα μπορούσαν να προσδιορισθούν από κοινού από τη Ρωσική Ομοσπονδία και από την Ευρωπαϊκή Ένωση, για παράδειγμα με βάση την ετήσια έκθεση της Ευρωπαϊκής Ένωσης για την κατάσταση στον τομέα του οργανωμένου εγκλήματος την συντασσόμενη σε συνεργασία με την Ευρωπόλ. Τα θέματα αυτά θα πρέπει να επανεξετάζονται σε ετήσια βάση. Ως παραδείγματα πιθανών τομέων προτεραιότητας αναφέρουμε τα οικονομικά εγκλήματα όπως η νομιμοποίηση εσόδων από παράνομες δραστηριότητες, η εμπορία ανθρώπων για σεξουαλική εκμετάλλευση ή άλλους σκοπούς, ναρκωτικών, όπλων και εκρηκτικών υλικών, κλεμμένων περιουσιακών στοιχείων (συμπεριλαμβανομένων κλεμμένων οχημάτων και έργων τέχνης), η δωροδοκία, η παραχάραξη, η παράνομη μετανάστευση, το έγκλημα που συνδέεται με την υψηλή τεχνολογία, όπως στον τομέα των ηλεκτρονικών υπολογιστών, και το σοβαρό περιβαλλοντικό έγκλημα·β) θα γίνουν ανταλλαγές τεχνικών, λειτουργικών και στρατηγικών πληροφοριών μεταξύ των υπηρεσιών επιβολής του νόμου των κρατών μελών της Ευρωπαϊκής Ένωσης και της Ρωσικής Ομοσπονδίας επί του ευρυτέρου δυνατού φάσματος θεμάτων στον τομέα του οργανωμένου εγκλήματος, λαμβανομένου υπόψη ότι απαιτείται η λήψη νομοθετικών και άλλων μέτρων προκειμένου να ικανοποιούνται οι δέουσες απαιτήσεις απορρήτου και προστασίας δεδομένων όσον αφορά τις λειτουργικές και στρατηγικές πληροφορίες που παρέχονται στις αρχές επιβολής του νόμου της Ρωσικής Ομοσπονδίας·γ) θα καθοριστούν κεντρικά σημεία επαφής της Ρωσικής Ομοσπονδίας για την ανταλλαγή πληροφοριών με τις αρχές επιβολής του νόμου των κρατών μελών της Ευρωπαϊκής Ένωσης·δ) θα αναπτυχθούν κοινές αρχές όπου απαιτείται, που θα επιτρέπουν στις αρχές της Ρωσικής Ομοσπονδίας και της Ευρωπαϊκής Ένωσης να χρησιμοποιούν ειδικές ανακριτικές τεχνικές, όπως οι ελεγχόμενες παραδόσεις, σε σοβαρές περιπτώσεις οργανωμένου εγκλήματος·ε) θα οργανωθεί η παροχή εκπαιδευτικών μαθημάτων στο προσωπικό των αρχών επιβολής του νόμου της Ρωσικής Ομοσπονδίας για την ανάπτυξη ορθής πρακτικής στον τομέα της διεθνούς συνεργασίας·στ) θα πραγματοποιούνται κοινές συνεδριάσεις μεταξύ εμπειρογνωμόνων επιβολής του νόμου από τα κράτη μέλη της Ευρωπαϊκής Ένωσης και από τη Ρωσική Ομοσπονδία, οι οποίοι ασκούν δραστηριότητα στον τομέα του οργανωμένου εγκλήματος, π.χ. για την προώθηση ανταλλαγών πληροφοριών σχετικά με τις τάσεις στο οργανωμένο έγκλημα και άλλα κρίσιμα ζητήματα ή για τη συζήτηση, όταν απαιτείται, ερευνών αμοιβαίου ενδιαφέροντος που σχετίζονται με τις δραστηριότητες ομάδων οργανωμένου εγκλήματος·ζ) θα διοργανώνονται με τα κράτη μέλη της Ευρωπαϊκής Ένωσης προγράμματα ανταλλαγών με τη συμμετοχή εμπειρογνωμόνων συνεργασίας στον τομέα της επιβολής του νόμου·η) θα πρέπει να ενισχυθούν οι συνοριακοί έλεγχοι προκειμένου να καταπολεμηθεί όσο το δυνατόν αποτελεσματικότερα η παράνομη εμπορία ναρκωτικών·θ) τα χρηματοπιστωτικά ιδρύματα θα εφοδιαστούν με κατάλληλους κανόνες και κατευθυντήριες γραμμές για την αναφορά ύποπτων συναλλαγών στην αρμόδια ορισθείσα μονάδα οικονομικών συναλλαγών και θα βοηθούν με κάθε τρόπο τη διερεύνηση, υπό των αρχών επιβολής του νόμου, περιπτώσεων όπου υπάρχουν υπόνοιες για νομιμοποίηση εσόδων·ι) οι ανταλλαγές πληροφοριών σχετικά με ύποπτες συναλλαγές μπορούν, ανάλογα με την περίπτωση, να λαμβάνουν χώρα μεταξύ των μονάδων οικονομικών πληροφοριών των κρατών μελών της Ευρωπαϊκής Ένωσης και της αντίστοιχης αρμόδιας αρχής της Ρωσικής Ομοσπονδίας, λαμβανομένου υπόψη ότι απαιτείται η λήψη νομοθετικών και άλλων μέτρων προκειμένου να ικανοποιούνται οι δέουσες απαιτήσεις απορρήτου και προστασίας δεδομένων όσον αφορά τις πληροφορίες που παρέχονται στις αρχές επιβολής του νόμου της Ρωσικής Ομοσπονδίας·κ) θα δοθεί ιδιαίτερη προσοχή στην εξασφάλιση της ακεραιότητας των δεδομένων που μπορούν να βοηθήσουν τις αρχές επιβολής του νόμου στην καταπολέμηση του οργανωμένου εγκλήματος (π.χ. κατάλογοι ιδιοκτησίας αυτοκινήτων)·λ) θα καταβληθούν οι δέουσες προσπάθειες ώστε να παρακινούνται τα άτομα να απομακρυνθούν από τις εγκληματικές οργανώσεις και να εξασφαλίζεται η προστασία των ατόμων που συνεργάζονται με τη δικαιοσύνη·μ) θα αναληφθούν ενημερωτικές εκστρατείες και διεθνή προγράμματα για την προώθηση της πρόληψης και τη μείωση του οργανωμένου εγκλήματος, σε ευθυγράμμιση προς την κατάρτιση της ευρωπαϊκής στρατηγικής για την πρόληψη του οργανωμένου εγκλήματος που συντελείται με τη συνεργασία Ευρωπαϊκής Επιτροπής και Ευρωπόλ·ν) θα πρέπει να προωθούνται οι πανεπιστημιακές μελέτες προβλημάτων αμοιβαίου ενδιαφέροντος·ξ) θα πρέπει να εκπονηθούν συγκρίσιμες μέθοδοι ανάλυσης.ii) ΣύνδεσμοιΓια να ενισχυθεί περαιτέρω η συνεργασία μεταξύ των συνδέσμων των κρατών μελών της Ευρωπαϊκής Ένωσης στη Ρωσία, η Ένωση θα μεριμνήσει για τη διεξαγωγή τακτικών συνεδριάσεων των συνδέσμων αυτών, με συμμετοχή επίσης της Ευρωπόλ και της Ευρωπαϊκής Επιτροπής. Όταν είναι σκόπιμο, αξιωματικοί σύνδεσμοι των αρμοδίων αρχών της Ρωσικής Ομοσπονδίας που είναι τοποθετημένοι στα κράτη μέλη της Ευρωπαϊκής Ένωσης θα πρέπει να καλούνται να παραστούν σε αυτές τις συνεδριάσεις. Εκτός από την ανταλλαγή πληροφοριών, οι σύνδεσμοι θα πρέπει να έχουν την ευκαιρία να εξετάζουν την υλοποίηση του σχεδίου δράσης και να υποβάλλουν προτάσεις για την ενίσχυση της διαδικασίας αυτής. Θα πρέπει να εξετασθεί επίσης με θετικό πνεύμα η ανάπτυξη συνδέσμων της Ρωσικής Ομοσπονδίας σε κράτη μέλη της Ευρωπαϊκής Ένωσης.Ανεξαρτήτως των ανωτέρω, μεταξύ των αξιωματικών συνδέσμων των κρατών μελών της Ευρωπαϊκής Ένωσης και των αξιωματικών συνδέσμων άλλων χωρών που είναι τοποθετημένοι στη Ρωσική Ομοσπονδία, θα πρέπει να πραγματοποιούνται συναντήσεις για την προώθηση της ανταλλαγής πληροφοριών. Όταν είναι σκόπιμο, στις συναντήσεις αυτές θα πρέπει να προσκαλούνται οι αρχές της Ρωσικής Ομοσπονδίας.iii) ΕυρωπόλΌπως προβλέπεται στην κοινή στρατηγική της Ευρωπαϊκής Ένωσης για τη Ρωσία, η συνεργασία μεταξύ της Ευρωπόλ και των αρμοδίων υπηρεσιών της Ρωσικής Ομοσπονδίας θα αναπτυχθεί σύμφωνα με τη σύμβαση Ευρωπόλ και τις οικείες αποφάσεις του Συμβουλίου και αναλόγως των συμπεφωνημένων προτεραιοτήτων.III. Συνεργασία σε άλλα φόραΗ Ευρωπαϊκή Ένωση και τα κράτη μέλη της θα πρέπει να εργασθούν στο βαθμό που είναι δυνατόν μαζί με τις αρχές της Ρωσικής Ομοσπονδίας προκειμένου να εξασφαλίσουν την ύπαρξη της κατάλληλης συνεργασίας όσον αφορά θέματα οργανωμένου εγκλήματος και σε άλλα διεθνή φόρα. Τέτοια συνεργασία θα μπορούσε να υπάρξει, π.χ., στην περίπτωση των διαπραγματεύσεων για το σχέδιο σύμβασης των Ηνωμένων Εθνών κατά του διασυνοριακού οργανωμένου εγκλήματος και για τα πρωτόκολλά της και στα πλαίσια της ειδικής ομάδας της Βαλτικής Θάλασσας για το οργανωμένο έγκλημα και της λεγόμενης "Ομάδας της Βουδαπέστης". Άλλη περίπτωση ενδεχόμενης συνεργασίας αφορά τα οικεία προγράμματα τεχνικής συνδρομής που αναλαμβάνονται από άλλους φορείς όπως το Συμβούλιο της Ευρώπης και ο Οργανισμός Ηνωμένων Εθνών.Γ. ΣΥΝΤΟΝΙΣΜΟΣ ΔΡΑΣΤΗΡΙΟΤΗΤΩΝ ΔΥΝΑΜΕΙ ΤΟΥ ΣΧΕΔΙΟΥ ΔΡΑΣΗΣΓια να μπορέσει το παρόν σχέδιο δράσης να λειτουργήσει όσο το δυνατόν καλύτερα και αποτελεσματικότερα, θα πρέπει να εξασφαλιστεί η δέουσα συνεργασία μεταξύ των οικείων μερών, συμπεριλαμβανομένων των κρατών μελών της Ευρωπαϊκής Ένωσης, του Συμβουλίου, της Επιτροπής και των αρχών της Ρωσικής Ομοσπονδίας. Βασική σημασία έχει επίσης να εξασφαλιστεί, σύμφωνα με την κοινή στρατηγική, ο μεγαλύτερος δυνατός συντονισμός με τυχόν διμερείς δράσεις, προγράμματα, μέσα και πολιτικές της Κοινότητας και των κρατών μελών που επηρεάζουν το σχέδιο δράσης και να γίνουν οι τυχόν απαιτούμενες προσαρμογές. Ειδικότερα, θα ληφθούν τα ακόλουθα μέτρα:i) Σύνδεση μεταξύ κοινοτικών προγραμμάτων και των διμερών πρωτοβουλιών των κρατών μελώνΚατά το σχεδιασμό προγραμμάτων της Ευρωπαϊκής Ένωσης (χρηματοδοτούμενων από την Κοινότητα και τα κράτη μέλη) και προκειμένου να εξασφαλίζεται η συνοχή και να αποφεύγονται οι αλληλεπικαλύψεις, πρέπει να παγιωθεί ο συντονισμός μεταξύ των κρατών μελών και της Επιτροπής. Επιπλέον, τα κράτη μέλη θα καταβάλλουν επιπρόσθετες προσπάθειες για να συντονίσουν τις δράσεις τους έναντι της Ρωσίας. Ένα πρώτο βήμα θα είναι η κατάρτιση ενδεικτικού καταλόγου όλων των σχετικών προγραμμάτων, πράξεων και πόρων της Ευρωπαϊκής Ένωσης και των κρατών μελών.ii) Δραστηριότητες της Ευρωπαϊκής Ένωσης και της Ρωσικής ΟμοσπονδίαςΘα ληφθούν μέτρα για την τήρηση ενός ενημερωμένου καταλόγου των δραστηριοτήτων συνεργασίας της Κοινότητας και των κρατών μελών με τη Ρωσική Ομοσπονδία σε θέματα οργανωμένου εγκλήματος, καθώς και των νομικών πράξεων που έχουν συναφθεί σε αυτόν τον τομέα. Επιπλέον, θα δοθεί στα κράτη μέλη η ευκαιρία να μοιραστούν με τις αρχές της Ρωσικής Ομοσπονδίας την πείρα τους από την εφαρμογή μέτρων που έχουν αποφασισθεί σε κοινοτικό επίπεδο για την καταπολέμηση του οργανωμένου εγκλήματος. Ομοίως, οι αρχές της Ρωσικής Ομοσπονδίας θα πρέπει να ενθαρρυνθούν να παρέχουν στοιχεία σχετικά με τις εξελίξεις στους οικείους τομείς, με ιδιαίτερη αναφορά στην εφαρμογή των διατάξεων περί διεθνούς συνεργασίας του ειδικού ομοσπονδιακού προγράμματος κατά του οργανωμένου εγκλήματος το οποίο εγκρίθηκε με διάταγμα της κυβέρνησης της Ρωσικής Ομοσπονδίας στις 10 Μαρτίου 1999 και άλλων οικείων διατάξεων της νομοθεσίας της Ρωσικής Ομοσπονδίας. Θα ενθαρρυνθεί επίσης η ανταλλαγή πληροφοριών σχετικά με δραστηριότητες που διεξάγονται σε άλλα (μη κοινοτικά) φόρα.iii) Υποεπιτροπή της συμφωνίας εταιρικής σχέσης και συνεργασίαςΗ υποεπιτροπή η οποία ασχολείται με την καταπολέμηση του εγκλήματος μέσα στα πλαίσια της συμφωνίας εταιρικής σχέσης και συνεργασίας ΕΕ-Ρωσίας θα πρέπει να συμπεριλάβει στις δραστηριότητές της ανταλλαγές πληροφοριών σχετικά με τα υπό εξέλιξη προγράμματα κατά του οργανωμένου εγκλήματος που έχουν αναληφθεί από διεθνείς οργανώσεις και φόρα εκτός από την Ευρωπαϊκή Ένωση, για παράδειγμα από τον Οργανισμό Ηνωμένων Εθνών, το Συμβούλιο της Ευρώπης και την ειδική ομάδα της Βαλτικής για το οργανωμένο έγκλημα. Η υποεπιτροπή θα μπορούσε επίσης να συμβάλει στην αξιολόγηση:α) της υλοποίησης σχεδίων χρηματοδοτούμενων από την Ευρωπαϊκή Ένωση καιβ) στοιχείων μέλλουσας, συντονισμένης τεχνικής συνδρομής.iv) Τεχνικά προγράμματαΌλα τα μελλοντικά προγράμματα τεχνικής συνδρομής στα οποία συμπράττουν η Ευρωπαϊκή Ένωση, τα κράτη μέλη της και η Ρωσική Ομοσπονδία και τα οποία αφορούν την καταπολέμηση του οργανωμένου εγκλήματος ή συναφή θέματα, καθώς και ζητήματα που τίθενται στα πλαίσια του προγράμματος Tacis, θα πρέπει να λάβουν δεόντως υπόψη τους στόχους και τις διατάξεις του παρόντος σχεδίου δράσης. Θα πρέπει να καταβληθούν προσπάθειες για την παροχή αμοιβαίας πρακτικής στήριξης, επίσης μέσω προγραμμάτων συνδρομής της Κοινότητας και των κρατών μελών, για την υλοποίηση του σχεδίου δράσης. Όλα τα μελλοντικά προγράμματα τεχνικής συνδρομής στον τομέα της καταπολέμησης του οργανωμένου εγκλήματος θα πρέπει να συμβαδίζουν με το σχέδιο δράσης.Δ. ΥΛΟΠΟΙΗΣΗ ΤΟΥ ΣΧΕΔΙΟΥ ΔΡΑΣΗΣΗ Ένωση θα ζητήσει την πλήρη και ενεργό συνεργασία των οικείων αρχών της Ρωσικής Ομοσπονδίας για την υλοποίηση του παρόντος σχεδίου δράσης. Στο βαθμό που είναι δυνατόν και ενδείκνυται, θα γίνουν διαβήματα ώστε οι Ρωσικές αρχές να μπορέσουν να συνδεθούν με τα σχετικά προγράμματα και τις νομικές πράξεις που εκδίδονται στο εσωτερικό της Ευρωπαϊκής Ένωσης. Επιπλέον, οι χώρες που είναι υποψήφιες για προσχώρηση στην Ευρωπαϊκή Ένωση θα κληθούν να συνδεθούν με τις διατάξεις του.Η Ένωση θα εξετάσει επίσης επειγόντως το θέμα της κατάρτισης συμφωνίας με τη Ρωσική Ομοσπονδία δυνάμει του άρθρου 38 της συνθήκης για την Ευρωπαϊκή Ένωση, με σκοπό την υλοποίηση του παρόντος σχεδίου δράσης. Επιπλέον, τα κράτη μέλη της Ευρωπαϊκής Ένωσης θα πρέπει να εξετάσουν προσεκτικά τη δυνατότητα σύναψης κατάλληλων πολυμερών και διμερών συμφωνιών με τη Ρωσική Ομοσπονδία για την καλύτερη καταπολέμηση του οργανωμένου εγκλήματος εντός των πλαισίων του παρόντος σχεδίου.Ε. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ ΤΟΥ ΣΧΕΔΙΟΥ ΔΡΑΣΗΣΘα διεξάγονται τακτικές συνεδριάσεις σε επίπεδο ανωτέρων υπαλλήλων μεταξύ της Ευρωπαϊκής Ένωσης, συμπεριλαμβανομένης της Επιτροπής, και της Ρωσικής Ομοσπονδίας για την αξιολόγηση της υλοποίησης του σχεδίου δράσης. Οι συνεδριάσεις αυτές θα πρέπει επίσης να παρέχουν την ευκαιρία για την προώθηση νέων πρωτοβουλιών. Επιπλέον, θα πρέπει να εξετάζονται κατά περιόδους οι λειτουργικές πτυχές του σχεδίου δράσης από την αρμόδια υποεπιτροπή που έχει συσταθεί δυνάμει της συμφωνίας εταιρικής σχέσης και συνεργασίας ΕΕ-Ρωσίας.Το Ευρωπαϊκό Συμβούλιο θα αναθεωρήσει τη λειτουργία του παρόντος σχεδίου δράσης κατά τα τέλη του 2001 το αργότερο, ενδέχεται δε να αποφασίσει να προχωρήσει σε νέες αναθεωρήσεις σχετικά με το θέμα αυτό.(1) Η Ευρωπαϊκή Ένωση χαιρετίζει το γεγονός ότι η Ρωσική Ομοσπονδία επικύρωσε τις συμβάσεις περί έκδοσης και περί αμοιβαίας δικαστικής συνδρομής σε ποινικές υποθέσεις και τα πρωτόκολλα αυτών στις 25 Οκτωβρίου 1999.